William Smith

William Smith (1769–1839) oli inglise geoloog ja paleontoloog. 

Ta koostas põhjaliku uurimuse Inglismaa geoloogiliste kihtide kohta ja määras igale kihile iseloomulikud fossiilid. Sellega töötas ta välja geoloogiliste kihtide suhtelise vanuse hindamise meetodi. Ta koostas suure (2,6 m × 1,8 m) geoloogilise kaardi "A Delineation of the Strata of England and Wales with Part of Scotland" (1815), mis sai paljude teiste geoloogiliste kaartide koostamise eeskujuks.

Teda peetakse inglise stratigraafia ja välipaleontoloogia rajajaks.

Ta sõnastas faunade järgnevuse reegli (law of faunal succession), mis sai tuntuks Smithi reeglina.

Kirjandus
 Winchester, Simon. The Map That Changed the World: William Smith and the Birth of Modern Geology. New York: HarperCollins 2001.

Suurbritannia geoloogid
Paleontoloogid
Sündinud 1769
Surnud 1839